CELEX: C2004/300/59
Language: da
Date: 2004-12-04 00:00:00
Title: Sag C-424/04: Sag anlagt den 4. oktober 2004 af Kommissionen for De Europæiske Fællesskaber mod Den Franske Republik

4.12.2004   
            
            
               DA
            
            
               Den Europæiske Unions Tidende
            
            
               C 300/31
            
         Sag anlagt den 4. oktober 2004 af Kommissionen for De Europæiske Fællesskaber mod Den Franske Republik
   (Sag C-424/04)
   (2004/C 300/59)
   Ved De Europæiske Fællesskabers Domstol er der den 4. oktober 2004 anlagt sag mod Den Franske Republik af Kommissionen for De Europæiske Fællesskaber ved K. Wiedner og B. Stromsky, som befuldmægtigede, og med valgt adresse i Luxembourg.
   Kommissionen for De Europæiske Fællesskaber har nedlagt følgende påstande:
   
               1.
            
            
               Det fastslås, at Den Franske Republik, ved ikke at fastsætte en pligt for den ordregivende myndighed til at sikre en reel konkurrence gennem deltagelse af et mindste antal på fem bydende i forbindelse med et begrænset udbud, også hvor der ikke er fastsat en margin, har tilsidesat de forpligtelser, der påhviler den i medfør af artikel 19, stk. 2, i Rådets direktiv 93/36/EØF af 14. juni 1993 (1), artikel 27, stk. 2, i Rådets direktiv 92/50/EØF af 18. juni 1992 (2), og artikel 22, stk. 2, i Rådets direktiv 93/37/EØF af 14. juni 1993 (3);
            
         
               2.
            
            
               Det fastslås, at Den Franske Republik, ved at udelukke kontrakter, hvis genstand er lån eller finansielle tilsagn, hvad enten disse er beregnet til dækning af et finansierings- eller likviditetsbehov eller ej, og som ikke er forbundet med en ejendomshandel, fra anvendelsesområdet for den franske lov om offentlige kontrakter, har tilsidesat de forpligtelser, der påhviler den i medfør af artikel 1, litra a), nr. vii), i Rådets direktiv 92/50/EØF af 18. juni 1992, og artikel 1, stk. 4, litra c), nr. iv), i Rådets direktiv 93/38/EØF (4);
            
         
               3.
            
            
               Det fastslås, at Den Franske Republik, ved at bestemme, at tildelingen af offentlige aftaler, der som genstand har:
               
                           —
                        
                        
                           Juridiske tjenesteydelser
                        
                     
                           —
                        
                        
                           Tjenesteydelser indenfor social- og sundhedsvæsen
                        
                     
                           —
                        
                        
                           Tjenesteydelser vedrørende fritids- og sportsaktiviteter samt kulturelle aktiviteter
                        
                     
                           —
                        
                        
                           Tjenesteydelser vedrørende undervisning og erhvervsuddannelse,
                        
                     alene er undergivet forpligtelser vedrørende afgrænsning af de ydelser, der skal præsteres, gennem henvisning til standarder, når sådanne findes, samt vedrørende henvisning til en meddelelse om tildeling af ordren, uden udtrykkeligt at angive, at traktatens bestemmelser og principper skal overholdes,
               har tilsidesat sin forpligtelse til at overholde traktatens principper og bestemmelser (artikel 49), især ligebehandlingsprincippet og gennemsigtighedsprincippet, som medfører et krav om en passende offentliggørelse.
            
         
               4.
            
            
               Den Franske Republik betaler sagens omkostninger.
            
         Søgsmålsgrunde og væsentligste argumenter:
   Den franske lov om offentlige kontrakter er i visse henseender ikke forenelig med bestemmelserne og principperne i EF-traktaten og fællesskabsdirektiverne om offentlige kontrakter.
   Den Franske Republik har først og fremmest, ved ikke at fastsætte en forpligtelse for den ordregivende myndighed til at sikre deltagelse af et mindste antal på fem bydende i tilfælde, hvor der ikke er fastsat en margin, tilsidesat sin forpligtelse i henhold til fællesskabsdirektiverne til at sikre en reel konkurrence i forbindelse med visse begrænsede udbud.
   Den Franske Republik har ligeledes tilsidesat sine forpligtelser ved at udelukke kontrakter, hvis genstand er lån eller finansielle tilsagn, hvad enten disse er beregnet til dækning af et finansierings- eller likviditetsbehov eller ej, og som ikke er forbundet med en ejendomshandel, fra anvendelsesområdet for den franske lov om offentlige kontrakter. Disse kontrakter vedrører imidlertid udførelse af tjenesteydelser og henhører derfor under direktivernes anvendelsesområde. De kan i øvrigt ikke anses for at være omfattet af undtagelsen vedrørende værdipapirer og andre finansielle instrumenter.
   Det udgør endelig en tilsidesættelse af princippet om forbud mod forskelsbehandling, som er fastsat i artikel 49 EF, samt af gennemsigtighedsprincippet, at visse aftaler ikke er omfattet af forpligtelsen til at sikre en passende grad af offentlighed.
   
      (1)  Rådets direktiv 93/36/EØF af 14. juni 1993 om samordning af fremgangsmåderne ved offentlige indkøb, EFT L 199, af 9.8.1993, s. 1.
   
      (2)  Rådets direktiv 92/50/EØF af 18. juni 1992 om samordning af fremgangsmåderne ved indgåelse af offentlige tjenesteydelsesaftaler, EFT L 209 af 24.7.1992, s. 1.
   
      (3)  Rådets direktiv 93/37/EØF af 14. juni 1993 om samordning af fremgangsmåderne med hensyn til indgåelse af offentlige bygge- og anlægskontrakter, EFT L 199 af 9.8.1993, s. 54.
   
      (4)  Rådets direktiv 93/38/TEF af 14.6.1993 om samordning af fremgangsmåderne ved tilbudsgivning inden for vand- og energiforsyning samt transport og telekommunikation, EFT L 199 af 9.8.1993, s. 84.